Hanga Roa

Hanga Roa () – miestelis Čilėje, Valparaiso regione, Velykų salos administracinis centras ir pagrindinė gyvenvietė. Yra salos pietvakariuose, tarp Rano Kau ir Terevakos ugnikalnių. 3,3 tūkst. gyventojų (2007 m.), tai sudaro 87 % salos gyventojų. Yra jūrų prieplauka, prekybos centras, vaistinė, katalikų bažnyčia, stadionas, veikia restoranai, viešbučiai, interneto kavinės.

Verčiamasi daugiausia turizmu, taip pat žvejyba, žemės ūkiu, Čilės karinio laivyno bazės aptarnavimu. Netoliese yra tarptautinis Mataverio oro uostas.

Velykų sala
Čilės miestai